****

שנה"ל תשפ"ג

סמסטר א'

**56106 –** פוליטיקה השוואתית: מוסדות ותהליכים

**ד״ר אודליה אושרי**

Odelia.oshri@mail.huji.ac.il

Website: https://odeliaoshri.huji.ac.il/

שעות קבלה: יום ב׳; 10:00-9:00 (בתיאום מראש)

מועד הקורס:

יום ב'; 14:30-13:00 (טבע 1)

 **תיאור הקורס:**

 קורס מבוא לפוליטיקה השוואתית פותח בפנינו צוהר להבנת הפוליטיקה בעולם. זהו קורס יסוד לכל סטודנט במדעי החברה ולמעשה לכל אדם הרוצה להבין את סביבתו הפוליטית הקרובה והרחוקה. גם את המשטר והפוליטיקה בישראל אין אפשרות להבין בלא ידע רחב ומשווה על משטרים ורשויות שלטון, על בחירות ומפלגות, על תרבות וכלכלה פוליטית. כל אחד מהנושאים האלה נבחן בדמוקרטיה ליברלית, בדמוקרטיה לא ליברלית ובמשטרים אוטוריטריים.

פוליטיקה השוואתית הינה מתחומי היסוד במדע המדינה. התחום מתמקד בניתוח ובחקר תופעות פוליטיות, כפי שהן מתרחשות בפועל במערכות פוליטיות שונות בעולם. חקר הפוליטיקה ההשוואתית מבוסס על ההנחה כי איסוף מידע על מערכות פוליטיות שונות ועריכת השוואה ביניהן מרחיב ומעמיק את ההבנה שלנו על תופעות פוליטיות ומשפר את יכולתנו לנתח ולהסביר את מהלכן. השאלות הנפוצות הנחקרות על ידי חוקרי פוליטיקה השוואתית כוללות בין היתר: מדוע מדינות מסוימות יותר דמוקרטיות מאחרות? מהו הקשר בין מידת הדמוקרטיות של מדינות לבין התפתחותן הכלכלית? האם האינטרנט מזרז אימוץ דרכי פעולה של דמוקרטיה ישירה? מהם התהליכים המובילים למהפכות פוליטיות? ומהם המשתנים הקובעים את מידת האפקטיביות של ממשלות?

בניגוד לתחום היחסים הבינלאומיים, המתמקד ביחסים בין מדינות, נוטה תחום הפוליטיקה ההשוואתית להתמקד בתהליכים ומבנים פנים-מדינתיים , תוך הכרה כי גם לתהליכים פוליטיים המתרחשים ברמה הבינלאומית והעל-לאומית כגון: קולוניאליזם, גלובליזציה יש השפעה על הפוליטיקה הפנים-מדינתית.

**מטרות הקורס:**

מטרות הקורס הן להקנות מושגים בסיסיים בחקר הפוליטיקה ההשוואתית כמו גם גישות תאורטיות מרכזיות בתחום; לאפיין טיפוסי משטרים פוליטיים מודרניים ולהשוות ביניהם; להעמיק היכרות עם מערכות פוליטיות מעבר למקרה הישראלי; לחשוף בפני הסטודנטיות את המתודה ההשוואתית והשימוש בה במחקר פוליטי; להקנות כלי מחקר בסיסיים המשמשים חוקרים בתחום.

מטרת העל מבחינתי היא לפתוח לכן צוהר לעולם חדש של ידע שיעניק לכן כלים חדשים להבין את המציאות הפוליטית במבט השוואתי. השאיפה היא שבסוף הקורס כל אחת תבין את התיאוריות המרכזיות והרעיונות הגדולים בפוליטיקה השוואתית, ושתוכלו לקחת אירועים פוליטיים, בעבר או בהווה, ולהסתכל עליהם אחרת עם הכלים שרכשתן. לבסוף, אני רוצה לעודד אתכן לחשוב באופן ביקורתי על המציאות הפוליטית, על העמדות שלכן, ועל המחקר שנסקור. כמדענית, אני מזמינה ומעודדת אתכן לגלות מעורבות בשיעורים, לשאול שאלות, להטיל ספק, ולא לקבל את הדברים כמובנים מאליהם. רק ככה יהיה גם לכן וגם לי מעניין.

**דרישות הקורס וציונים:**

נוכחות והשתתפות פעילה – אינני רושמת נוכחות ולכן נוכחותכן בקורס אינה מוגדרת כחובה. עם זאת, הקלטות השיעורים אינן מפורסמות באתר הקורס. הקלטות הקורס ישותפו אך ורק עם סטודנטים שהחסירו שיעור באופן מוצדק לפי נהלי האוניברסיטה. חשוב לי לציין שיש ערך מוסף אדיר לישיבה בכיתה והשתתפות בשיעור, מה שלא יתאפשר לכן אם לא תגיעו לקמפוס. במהלך הסמסטר יתקיים שיעור פרונטלי של המתרגלים (כל מתרגל/ת עם קבוצת הסטודנטים שהושמו לו/ה). במסגרת השיעור המתרגל/ת ידריך אתכן לגבי עבודת האמצע. גם כאן, יש חשיבות מכרעת להגעה לשיעור זה.

מבנה הציון – הציון שלכן בקורס בנוי משני מרכיבים:

* **70% - עבודת בית** – העבודה תינתן בשיעור האחרון לסמסטר (23.1) ועליכן להגיש אותה כעבור שבועיים (יום ב׳ ה-6.2 עד חצות). העבודה תכיל מספר שאלות פתוחות ומושגים מתוכן (יש לא מעט אפשרות בחירה בין שאלות). השאלות הן שאלות פתוחות הדורשות מכן לבצע אינטגרציה של החומר שנלמד בקורס. עליכן לכתוב את העבודה לבד. השיעור האחרון יוקדש לחזרה על החומר ולמעבר על עבודת בית.
* **30% - עבודת אמצע** – מטרתה של עבודת האמצע היא לאפשר לכן לתרגל ניתוח ויישום של חומר הקורס על המציאות הפוליטית העכשווית. בעבודה זו תתבקשו לפתוח את החומרים האלו:

[Bermeo, Nancy. (2016). On Democratic Backsliding. *Journal of Democracy*, Volume 27, Number 1, January 2016, pp. 5-19.](https://muse.jhu.edu/article/607612/pdf)

[Freedom House (2020). Freedom in the World 2020: A Leaderless Struggle for Democracy.](https://freedomhouse.org/report/freedom-world/2020/leaderless-struggle-democracy)

ולהשיב על השאלות הבאות:

1. הגדירו מהי נסיגה דמוקרטית לפי מאמרה של ;Bermeo ציינו את ששת המימדים (types) הקיימים בספרות, והגדירו שני סוגים של נסיגה דמוקרטית.
2. הציגו את מדדי ההשוואה (אינדיקטורים להשוואה) שאותם תבחנו מתוך הHouse Freedom

 וחברו בין האינדיקטורים הללו למימדי הנסיגה הדמוקרטית שמוצגים במאמר.

1. לכל מימד נסיגה דמוקרטית שהגדרתם/ן, הציגו והסבירו שתי דוגמאות מהמדינות הללו: הונגריה, פולין, ארה"ב, הודו (סך הכל – שמונה דוגמאות) תוך הסתמכות על מדדי ההשוואה ומקורות אקדמאיים משניים.

מבנה התרגיל

1. מבוא שיכלול התייחסות לנושא העבודה, מהלך העבודה ומסקנותיה.
2. פרק שיכלול הסבר על נסיגה דמוקרטית בליווי ממדים; אופנים שונים של נסיגה דמוקרטית.
3. פרק שיכלול דוגמאות מארבע המדינות שהוגדרו.
4. סיכום הכולל התייחסות קצרה ותמציתית למהלך העבודה ולמסקנותיה העיקריות

 מספר המילים המרבי לתרגיל הוא 1,150 בעברית; ובשפה אנגלית 1,350 מילים. מכסת המילים לא כוללת הערות שוליים, שער ורשימת מקורות. שימו לב, חריגה ממכסת המילים המותרת תגרור הורדה בציון.

הנחיות כתיבה

* יש להגיש את התרגיל כקובץ Word בגופן David בגודל גופן 12 וברווח של 1.5 שורות; באנגלית יש להשתמש בגופן Times New Roman
* התרגיל ישלח לעוזרי ההוראה דרך אתר המודל; תרגיל שלא יוגש בצורה זו לא ייבדק. כל סטודנט/ית מתבקש/ת להגיש את התרגיל לעוזר/ת ההוראה שלו/ה בלבד.
* מי שנבצר ממנו/ה, מסיבות רשמיות (כגון: מילואים או אשפוז) להגיש את התרגיל נדרש/ת לפנות למתרגלים בעניין לא יאוחר משבוע לפני מועד ההגשה שנקבע.
* יש לכלול בתרגיל: שער, הפניות למקורות האקדמיים ורשימת מקורות אקדמיים.
* לקראת כתיבת התרגיל יתקיים תרגול חובה ושעות קבלה מורחבות של המתרגלים (נודיע בהמשך לגבי שעות מדויקות). אנו ממליצים מאוד להגיע לשעות הקבלה אם קיימות שאלות ו/או במידה ויש צורך בהבהרות לגבי התרגיל. אנו עומדים לרשותכם בכל שאלה או בעיה בשעות הקבלה או במייל. הנכם מתבקשים לפנות למתרגל/ת של הקבוצה אליה אתם שייכים. שימו לב שאלות תוכן לא תקבלנה מענה בדוא״ל.

**תרגולים לקראת הגשת התרגיל**

בנוסף להרצאות הקבועות יתקיים תרגול במקום הרצאה פרונטלית, שמטרתו הכנה לקראת כתיבת התרגיל. על כל סטודנט/ית להגיע לתרגול של עוזר ההוראה המלווה אותו לאורך הסמסטר (בהתאם לחלוקה לקבוצות שתימסר בהמשך). הנוכחות בתרגול היא חובה.

 מועד התרגול הינו: יום שני,12.12.2022, בין השעות 13:00-14:30

# **אופן הלימוד**

הרצאות הקורס תתקיימנה בכל יום שני בין השעות .13:00-14:30 מצופה מכם/ן להגיע לשיעור

לאחר קריאת חומרי הלימוד, להשתתף בשיעור באמצעות שאלת שאלות או מתן תשובות לשאלות. לכל שיעור חומרי קריאה ייעודיים, ואנו מצפים שתגיעו לשיעור לאחר קריאת החומרים הרלוונטיים.

**עוזרי הוראה, חלוקה לקבוצות תרגול, שעות הקבלה וכתובות דוא"ל**

בתחילת הסמסטר תחולק הכיתה לחמש קבוצות קבועות, ולכל קבוצה י/תמונה עוזר/ת הוראה. כל סטודנט/ית מתבקש/ת לפנות בבעיות ובשאלות רק לעוזר/ת ההוראה שלו/ה, להגיע רק לשעות הקבלה ולתרגולי החובה שלו/ה ולהגיש את התרגילים רק לו\ה. תפקיד עוזר ההוראה הוא ללוות ולחנוך אתכם/ן - אנא אל תהססו לפנות למתרגלים בכל שאלה הנוגעת לחומר הקורס. אנא קחו לתשומת לבכן/ם: המתרגלים אינם זמינים אך יעשו מאמץ לענות לשאלות במהירות האפשרית.

עוזרי ועוזרות ההוראה הינם:

|  |  |  |  |
| --- | --- | --- | --- |
| **חלוקה לקבוצות תרגול (לפי שמות משפחה)** | **מייל** | **שעות קבלה** | **מתרגל** |
| **קבוצה א'**:אבודלו-ברקוביץ |  ilona.gregor@mail.huji.ac.il | 11:30-12:30 ימי שני | אילונה הלל גולדנר (רכזת מתרגלים) |
| **קבוצה ב'**:גדאמו-וקסמן | evyatar.avrahami@mail.huji.ac.il | 13:15-14:15 ימי שלישי | אביתר אברהמי |
| **קבוצה ג'**:זיד-ליפקין | eyal.benshimol@mail.huji.ac.il | 11:00-12:00 ימי שני | אייל בן שימול |
| **קבוצה ד'**:לסלוי-צביקר |  adva.gruenwald@mail.huji.ac.il | 17:00-18:00 ימי שני | אדווה גרינוול |
| **קבוצה ה'**:צירינג-תו | edo.filz@mail.huji.ac.il | 10:30-11:30 ימי שני | עידו פילץ |